liechticonsulting/filtered_apertus_pretrained huggingface dataset:
Imelda Coray-Monn (*1 da mars 1933 a Cuira; † 17 da settember 2009 a Rueras, vischnanca da Tujetsch) è stada ina scriptura e publicista rumantscha.
Uffanza a Mustér. Dus onns scolasta a Siat. Circa 30 onns domiciliada en Basilea-Champagna. Viveva dapi il 1994 a Rueras.
Collavuratura al Pelegrin (1963-1968), scrittira mensila da famiglia, ed. Desertina, Mustér. 1970 - 1973 redactura da l'organ da la USR, NOVAS LITTERARAS (1970-1973). Tranter 1964 e 1979 collavuraziun stabla a l'Oltner Tagblatt, surtut critica d'art.

Ovras
Poesias, Annalas da la Società Retorumantscha (1957).
Nora e Norina, OLS 1958, illustrà da Ines Brunold (1958).
Andriu, raquintaziun (concurrenza dal Feuilletondienst, premiada) publitgada en la Gasetta Romontscha (1963).
La persunalitad dalla mumma, essay, Calender romontsch 1967 e radio.
Las parablas dall'onda Sibilla, 6 parablas, Pelegrin (1967).
Internatsfrömmigkeit, en DIAKONIA, Int.Zeitschrift für praktische Theologie (1968).
Affons damondan, emprova d'ina pedagogia sexuala, sortida d'artitgels en il Pelegrin ensemen cun G.F.Coray, ediziuns Fontaniva, Cuira (1968).
L'insla, raquint, CALENDER ROMONTSCH 1974, Desertina, Mustér.
In di sc'in auter, roman curt, CALENDER ROMONTSCH 1975, Desertina, Mustér.

Colliaziuns
Imelda Coray-Monn en il Lexicon istoric retic
Immanuel Kant (* 22 d'avrigl 1724 a Königsberg (Prussia); † 12 da favrer 1804 a listess lö) d'eira ün filosof tudas-ch i'l temp da sclerimaint. Infra la filosofia europeica vala'l scu ün dals scienzos ils pü importants.

Filosofia
Sia ouvra principela La critica da la radschun netta (originel tudas-ch Die Kritik der reinen Vernunft) dvantaiva epocela pel svilup da l'istorgia dal spiert umaun. Cun quist cudesch cumainza insè la filosofia moderna in ün sen specific. In quist connex fundaiva Kant üna nouva disciplina scu il minz da la filsofia, la teoria da cugnuschentscha chi definischa las pussibilteds ed ils cunfins da la radschun. La metafisica anteriura, chi speculaiva sur da chosas dadour temp e spazi, gniva cutres desdrüida tuottafat.

Citats
Sclarimaint es la sortida da l'umaun da sia minurenited d'egna cuolpa.

Colliaziuns
Ouvras d'Immanuel Kant i'l proget Gutenberg
Igl Imperi roman ei il territori che vegneva regius dil marcau da Roma dil 6avel tschentaner avon Cristus entochen il 5avel tschentaner suenter Cristus. All'entschatta regeva sulettamein in retg, silsuenter la republica e pli tard igl imperi. Quei territori ei s'engrondius cun ses pievels, lungatgs e religiuns ed ei daventaus in stadi.
El temps da sia pli gronda derasaziun, il temps digl imperatur Traian, ei igl imperi roman sespartius en treis continents: Ils loghens damaneivel dalla mar mediterrana, sur Gallia ed en bia parts dalla Gronda Britania ed els loghens entuorn la mar nera. Cun quei regeva Roma sur la pli gronda part dil cirquit dalla mar mediterrana.
Igl onn 1464 daventa Cuera l'unfrenda d'in grond incendi, che destruescha quasi tut. Pli tard vegn il marcau da Cuera reconstruius da mistergnes tudestgs. Naven da quei di ei il marcau da Cuera per gronda part tudestgs. Aschia piardan ils Romontschs lur capitala e lur center cultural. Ei deva denton aunc in quartier romontsch a Cuera, quei muossa il plaid Welschdörfli, che munta ton sco vitg dils jasters, pia dils romontschs.
Indemini è ina vischnanca politica svizra en il chantun Tessin che appartegna al circul Gambarogno dal district Locarno.
Inden è ina vischnanca svizra en il chantun Vallais en il district Leuk.
Indiana (uffizialmain: State of Indiana) è in stadi federativ dals Stadis Unids da l'America. Sia chapitala è Indianapolis. Sia populazuin munta a 6'423'113 abitants.

Geografia
Il stadi ha ina surfatscha da 94'321 km²

Colliaziuns
Pagina uffiziala
Innertkirchen è ina vischnanca politica svizra en il chantun Berna en il district Oberhasli.

Colliaziuns
L'intensitad macroseismica è in mesira per inditgar ils effects d'in terratrembel sin persunas, edifizis e la cuntrada en ina zona limitada. L'intensitad sa basa sin observaziuns da persunas en las zonas pertutgadas, ozendi èsi dentant era pussaivel da la mesirar cun indrizs tecnics. Per il solit (ma betg adina) è l'intensitad d'in terratrembel il pli ferm en la zona da l'epicenter e sa sminuescha cun distanza creschenta.
L'intensitad macroseismica vegn inditgada sin scalas a plirs stgalims. En l'Europa dovr'ins actualmain la Scala macroseismica europeica en la versiun dal 1998 (EMS-98) ed en il Stadis Unids ina versiun modifitgada da la Scala da Mercalli, che omaduas han dudesch stgalims. L'Uffizi meteorologic dal Giapun (JMA) fa diever d'in'atgna scala, la Scala JMA, che ha set stgalims.

Svilup istoric
Emprovas temprivas per la classificaziun da terratrembels hai gia dà en il 18avel tschientaner. L'onn 1789 ha Pompeo Schiantarelli dissegnà dasper numerus maletgs dals effects dal terratrembel da Messina dal medem onn era ina charta da la zona pertutgada e l'onn 1788 ha Domenico Pignatoro elavurà ina scala a tschintg stgalims per descriver ils effects dal medem event. In'autra scala pauc derasada era quella da P.N.C. Egen che l'onn 1828 ha descrit ils effects d'in terratrembel en la Belgia.

Referenzas
Interlaken è ina vischnancha politica ed in citad svizra en il chantun Berna en il district Interlaken.

Colliaziuns
Interlingua è in linguatg auxiliar internaziunal che dovra in stgazi da pleds che sa chatta era en la plipart da las linguas da l'Europa occidentala. Ella è vegnida inventada da l'International Auxiliary Language Association (IALA), ina gruppa da persunas (il pli enconuschent era Alexander Gode) che han lavurà vi dad ella per dapli che 20 onns. Els han finì e publitgà l'emprim dicziunari l'onn 1951. Interlingua è vegnida creada sin la basa dal vocabulari da las linguas englais, franzos, spagnol, portugais e talian.
Il num da la lingua è cumponì da duas parts, numnadamain inter che signifitga "tranter" e lingua. Ils sviluppaders èn sa decidì per quel num perquai ch'els vulevan che la lingua vegn applitgada per facilitar la communicaziun tranter persunas da divers pajais. Perquai che Interlingua è vegnida creada artifizialmain per esser ina lingua facila, èsi pli facil dad emprender ella ch'ina natirala.
Dapli che 1'000 persunas pudain duvrar Interlingua, e ses pledaders affirmeschan che milliuns da carstgauns chapeschan la lingua (pudain leger texts ed tadlar conversaziuns en Interlingua) senza ch'els han emprendì ella.
I dat duas autras linguas artifizialas cun dapli che 1'000 pledaders – Esperanto ed Ido – che omaduas èn vegnidas creadas avant Interlingua. Insaquants pensan che Esperanto ed Ido sajan pli facils dad emprender perquai che questas linguas n'han betg "excepziuns" (pleds che n'observan betg las reglas), ma auters pensan che Interlingua saja pli facila perquai ch'ils sviluppaders han elegì tut il pleds ch'èn facil da chapir per persunas che savain englais, franzos, spagnol, portugais u talian, ma era linguas sco rumantsch, occitan ed autras linguas ch'èn sa sviluppadas ord il latin.
Dal rest affirmeschan ils pledaders dad Interlingua che sia lingua represchenta in latin nov, be pli simpel e "modernisà".

Exempels

Texts dad exempel
Lingua natural e musical de parolas international e un grammatica minimal. Comprensibile facilemente per personas intelligente. Le medio de communication adequate pro le solution del confusion de Babylon.

Il Babnoss en Interlingua
Nostre Patre, qui es in le celos,
que tu nomine sia sanctificate;
que tu regno veni;
que tu voluntate sia facite
super le terra como etiam in le celo.
Da nos hodie nostre pan quotidian,
e pardona a nos nostre debitas
como nos pardona a nostre debitores,
e non duce nos in tentation,
sed libera nos del mal.

Interlingua en Vichipedia
I dat era ina Vichipedia per Interlingua.

Vesair era
Lingua interslava, in'Interlingua per Slavs
L'Interlingue ais üna lingua auxiliera internaziunela, creeda da Edgar de Wahl l'an 1922.

Litteratura
Kajš, Jan Amos (1938) Krasina, raconta del subterrania del Moravian carst.
Podobský, Jaroslav (1935/1947) Li astres del Verne.
Costalago, Vicente (2021) Li sercha in li castelle Dewahl e altri racontas.
Costalago, Vicente (2021) Antologie hispan.
Costalago, Vicente (2021) Fabules, racontas e mites.

Exempels

Il Babnoss
Patre nor, qui es in li cieles,
mey tui nómine esser sanctificat,
mey tui regnia venir,
mey tui vole esser fat,
qualmen in li cieles talmen anc sur li terre.
Da nos hodie nor pan omnidial,
e pardona nor débites,
qualmen anc noi pardona nor debitores.
E ne inducte nos in tentation,
ma libera nos de lu mal.
Amen.

Interlingue en Vichipedia
I dat era ina Vichipedia per Interlingue.

Annotaziuns

Colliaziuns
Pagina principala
Dapi il 16. avel tschentaner dat ei el Grischun tschun idioms Romontschs. Denton ei deva negin romontsch da scartira che valeva per igl entir Grischun. Aschia ha il pader da Mustér, cul num Placi a Spescha (1752-1833) fatg in'emprova da crear in lungatg da scartira surregiunal.
Alla fin dil 19avel tschentaner ha Gion Antoni Bühler (1825-1897) vuliu contonscher cun siu "romontsch fusionau" in lungatg communabel.
Aschia ha Leza Uffer (1912-1982) fatg ina ulteriura proposta per ina unificaziun dils idioms romontschs. Per differents motivs han quellas emprovas giu negin success. Aschia ei il prighel staus gronds ch'il tudestg surpigliass la rolla din lungatg da scartira uniu per tut ils Romontschs dil Grischun. Quei fatg ha motivau la Lia Rumantscha dad aunc inagada far ina emprova da scaffir in lungatg Romontsch da scartira uniu: il Rumantsch Grischun.
Il pled Intragna po sa referir a:

Intragna (TI), ina vischnanca svizra dal district Locarno en il Chantun Tessin,
Intragna (VB), ina vischnanca taliana da la provinza da Verbano-Cusio-Ossola en la regiun dal Piemont.
Intragna è in'anteriura vischnanca politica svizra en il chantun Tessin. Il lieu ch'appartegna a la nova vischnanca da Centovalli sa chatta en il circul Melezza dal district da Locarno.

Istorgia
Ils 25 da october 2009 en las anteriuras vischnancas da Borgnone, Intragna e Palagnedra vegnidas fusiunadas e furman dapi lura la nova vischnanca da Centovalli.

Geografia
Intragna sa chatta a 366 m.s.m., sin la riva sinestra dal flum Melezza,en la val tessinais Centovalli, a 11 km al vest da la chapitala da district Locarno e 39 km al ost da la citad taliana da Domodossola.
Da Intragna appartegnan las fracziuns da Calezzo, Corcapolo e Costa, Golino, Pila, Rasa e Verdasio.
Las vischnancas cunfinantas da Intragna eran Ascona, Brissago, Borgnone, Cavigliano, Isorno, Losone e Mosogno.

Populaziun
L'onn 2009 muntava il dumber d'abitants da la vischnanca a 897 persunas La populaziun istorica da Intragna era:

La lingua uffiziala da Intragna è il talian.

Referenzas

Colliaziuns

intragna.ch La pagina uffiziala da la vischnanca
Artigel Intragna en talian en il Lexicon Istoric Svizzer
Iowa (uffizialmain: State of Iowa) è in stadi federativ dals Stadis Unids da l'America. Sia chapitala è Des Moines. Sia populazuin munta a 3'007'856 abitants.

Geografia
Il stadi ha ina surfatscha da 145'743 km²

Colliaziuns
Pagina uffiziala
Iquique è ina citad-port e vischnanca chilena en la Provinzia da Iquique, I Regiun da Tarapacá. Ella è la chapitala da questa regiun.

Geografia
La citad da Iquique sa chatta sin la riva dal Ocean Pacific.

Quartiers da la citad

Auters Projects
Iragna è ina vischnanca politica svizra en il chantun Tessin che appartegna al district Riviera. Il district Riviera cumpiglia mo in circul (Riviera).

Colliaziuns
Iran (Persia, persian: ایران) è in stadi islamic situà en l'Asia dal vest. Cun 68 milliuns abitants dumbra el tar ils 10% da stadis cun ils pli blers abitants.

Geografia

L'Iran cunfinescha cun 7 stadi e 2 mars: en il vest e nordvest cun l'Irac (ca. 1'458 km cunfin) la Tirchia e l'Aserbeidschan (ca. 500 km), cun l'Armenia (35 km) e cun la Mar Caspica (500 km); en l'ost e sidost cun Turkmenistan (ca. 1.000 km), Afghanistan (936 km) e Pakistan ed a dus bratsch da l'Ocean Indic (Golf dad Oman e Golf Persic).
La pli auta montogna dal Iran è il Damavand (Demawend, Dēmāwend) (5'671 m s.m.) en las muntognas da l'Elbrus sin 35,9° grads nord - in vulcan stiz surtratg da glatschers en il nordost da la chapitala Teheran.
L'Irlanda è in'insla en Europa occidentala. Ella è partida en l'Irlanda dal Nord e la Republica da l'Irlanda.
Il plaid irredentissem deriva dil talian terre irredente (rum. territoris buc liberai) ed ei in num per ina ideologia, che ha cuzzau dapi igl onn 1877 tochen 1945, che vuleva fusiunar tut las regiuns da lungatgs talians, aschia chei dat lu in singul stadi.
Suenter l'Emprema Uiara mundiala sudevan ils biars territoris ch'eran talians era all'Italia.
Mo ils Talians vulevan aunc adina engrondir lur stadi e far in cunfin el nord, aschia che era il Grischun havess sudiu vitier.
Da quei temps tertgavan ils Talians ch'il romontsch seigi mo in dialect dil talian. Quei ha denton buca funcziunau, schiglioc sudessan nus Romontschs ussa tier l'Italia.

Litteratura
Heidi Derungs: Die Bündener Romanen und die Irredenta-Bewegung. En: Ladinia. Sföi culturâl dai Ladins dles Dolomites. 16 (1992), p. 185–204 (datoteca PDF)

Colligiaziuns
Irredentissem en il Lexicon istoric retic
Sir Isaac Newton (* 4 schaner 1643, † 31 mars 1727) è stà in fisicher, matematicher, astronom, filosof, alchemist e teolog englais che ha gì ed ha anc adina gronda influenza sin l'istorgia da l'umanitad. Sia publicaziun da l'onn 1687 Philosophiae Naturalis Principa Mathematis vegn considerada sco cudesch che ha gì ina fitg gronda influenza sin l'istorgia da la scienza. Cun la descripziun da la gravitaziun universala e las trais leschas da moviment (F = m * a) ha el mess la basa per il patratgar fisic dals proxims trais tschientaners. Newton ha mussà ch'objects sin la terra e tals en l'orbit suondan las medemas leschas fisicalas. Cun quai ha el confermà las leschas da Johannes Kepler davart ils planets e sepulì ils ultims dubis davart il sistem heliocentric.

Colliaziuns
Iseltwald è ina vischnancha politica svizra en il chantun Berna en il district Interlaken.

Colliaziuns
Isenthal è ina vischnanca politica en il chantun Uri en Svizra. La vischnanca sa chatta sin in'alp sur il Lai d'Uri, ina part dal Lai dals Quatter Chantuns,

Colliaziuns

Pagina uffiziala da la vischnanca (tudestg)
Iseo è ina vischnanca svizra en il chantun Tessin è ina district Lugano è ina circul Agno.
Iso Camartin (* 24 da mars 1944 a Cuera) ei in publicist, scribent e moderatur da televisiun svizzer.

Veta
Iso Camartin ei carschius si a Mustér, nua ch'el ha frequentau la scola claustrala. Dapi 1965 ha el studegiau filosofia e romanistica a Minca, Bologna e Regensburg ed ha promoviu 1971 davart Kant e Fichte. Da 1974 tochen 1977 ha el luvrau sco research fellow al Center for European Studies dall'Universitad da Harvard. Sper siu scaffir publicistic ha el giu incumbensas d'instrucziun a diversas universitads svizras.
Da 1985 tochen 1997 eis el staus professer ordinari per lungatg e cultura romontscha all'ETH ed all'Universitad da Turitg. L'onn academic 1989/1990 ei Camartin staus fellow al Wissenschaftskolleg zu Berlin. Denter 1996 e 1998 eis el plinavon staus moderatur dall'emissiun Sternstunde Kunst sin SF 1. Da 2000 tochen 2003 ha el menau la redacziun da cultura dil Schweizer Fernsehen. Dalurenneu eis el activs sco publicist e scribent da professiun libra. 2005 ha el teniu il plaid d'avertura pil Premi Ingeborg Bachmann a Klagenfurt.
Iso Camartin ei commember dall'Academia tudestga per lungatg e poesia (DASD) e dall'uniun Auturas ed Auturs dalla Svizra.

Premis (schelta)
1986 Prix européen de l'essai Charles Veillon
1988 Premi Conrad Ferdinand Meyer
1997 Prix Lipp littéraire
1998 Premi Johann Heinrich Merck

Ovras (schelta)
Kants Schematismuslehre und ihre Transformation beim frühen Fichte. Zur Ausformung des Identitätsdenkens. Dissertation, Regensburg 1971
Nichts als Worte? Ein Plädoyer für Kleinsprachen. Artemis, Zürich 1985
Lob der Verführung. Essays über die Nachgiebigkeit. Artemis, Zürich 1987
Karambolagen. Geschichten und Glossen. Artemis, Zürich 1990
Von Sils-Maria aus betrachtet. Ausblicke vom Dach Europas. Suhrkamp, Frankfurt am Main 1991
Die Bibliothek von Pila. Suhrkamp, Frankfurt am Main 1994
Nelke und Caruso. Über Hunde. Eine Romanze (mit Verena Aufferman). Berlin Verlag, Berlin 1997
Der Teufel auf der Säule. 52 Flash-Geschichten. Suhrkamp, Frankfurt am Main 1998
Graziendienst. Suhrkamp, Frankfurt am Main 1999
Hinauslehnen. Geschichten, Glossen. Suhrkamp, Frankfurt am Main 2000
Jeder braucht seinen Süden. Suhrkamp, Frankfurt am Main 2003
Belvedere. Das schöne Fernsehen. Suhrkamp, Frankfurt am Main 2005
Bin ich Europäer? Eine Tauglichkeitsprüfung. C. H. Beck, München 2006
Die Geschichten des Herrn Casparis. C. H. Beck, München 2008
Schweiz (ella seria Die Deutschen und ihre Nachbarn). C. H. Beck, München 2008

Ligioms
Iso Camartin sin Perlentaucher
L'Isola di San Pancrazio u Isola Grande è ina insla che sa chatta en la part svizra dal Lago Maggiore. La insla tutga tar la vischnanca da Brissago ed èn situadas 193 m.s.m.
L'insa fa part dal archipel dals Isole di Brissago.

Maletgs
Isola del Liri è ina citad da l'Italia da la provinza da Frosinone, situada en la Val latina.
Las Isole di Brissago (rumantsch: Inslas da Brissago) è ina gruppa da duas inslas che sa chattan en la part svizra dal Lago Maggiore. Las inslas tutgan tar la vischnanca da Brissago ed èn situadas 2,5 km da davent da Brissago e 3,5 km davent d'Ascona. Cun 193 m.s.m, èn las inslas il pli bas punct da la Svizra.
L’insla la pli gronda è l'Isola di San Pancrazio u Isola Grande sin la quala ch'il curtin botanic dal Tessin sa chatta. L'autra insla sa numna Isolino, u Isola Piccola, Isola di Sant’Apollinare u Isola dei conigli.

Istorgia
En 1885, la barona russa Antoinette de Saint-Léger, consorta da Richard Fleming, in banchier irlandais, transfurma la gronda insla en in curtin exotic. En 1927, per ins problems finanzials, la barona venda l'insla a in ritg vendider da Hamburg, Max Emden.

Curtin Botanic
Il curtin botanic regruppa in fitg grond numer da plantas exoticas d'origin subtropical, vegnan da lieus era divers che il Mediterran, la Cina, la Corea, il Giapun, l'Africa, l'America dal Nord, centrala e dal Sid, l'Australia e plirs inslas d'Oceania. Tuts questas plantas da l'insla sa sviluppan grazia al clima insubrian da la regiun.

Maletgs

Colliaziuns

http://www.isolebrissago.ch/
Isone è ina vischnanca politica svizra en il chantun Tessin che appartegna al circul Giubiasco dal district Bellinzona.

Colliaziuns
Il pled Isorno po sa referir a:

Isorno (TI), ina vischnanca svizra dapi 2001 dal district Locarno en il Chantun Tessin,
Isorno (flum), in flum svizzer en il Val Orsernone dal chantun Tessin.
Isorno è ina vischnanca politica svizra en il chantun Tessin che appartegna al circul Onsernone dal district Locarno.
Istorgia da la baselgia significha chosas da duos sorts:

il svilup da la baselgia cristiauna daspö il prüm tschientiner
la scienza teologica chi perscrutescha quist process

Epocas
Per la granda part analogamaing a l'istorgia seculera a's distingua pel solit ils seguaints sectuors temporels:

temp da las prümas raspedas e cristianissem tampriv
istorgia da la baselgia antica
istorgia da la baselgia dal temp d'immez
temp da refuorma / refurmaziun e cunterrefuorma
istorgia da la baselgia i'l temp modern
istorgia contemporauna da la baselgia

Litteratura
Bernd Moeller: Geschichte des Christentums in Grundzügen (= Istorgia dal cristianissem in trats caracteristics), UTB, 9evla ediziun 2008, ISBN 3-8252-0905-9

Colliaziuns
Istorgia pitschna da la baselgia (da Joerg Sieger), disponibla cumplettamaing online
Il cumenzament dal film

Films consistan da fotografias, pia da singuls maletgs statics. L’effect dal film n’è nagut auter che l’illusiun da moviment che sa dat cun mussar singuls maletgs en ina successiun fitg sperta: A partir dad ina frequenza da 15 maletgs per secunda na recepescha l’egl betg pli singuls maletgs, mabain in moviment cuntinuà. Gia en il 17avel tschientaner hai dà preschentaziuns da sequenzas da maletgs picturads cun agid da l’uschenumnada laterna magica. Il svilup tar il film modern è dentant stà dependent da l’invenziun da la reproducziun fotografia. L’onn 1839 ha Louis Daguerre preschentà la daguerrotipia, in proceder per retegnair glisch e sumbriva sin ina platta da metal. Cun questa invenziun ha l’istorgia da success mundiala da la fotografia cumenzà.
A l’entschatta da la fotografia era il temp d’illuminaziun per in singul maletg anc memia lung per pudair crear sequenzas da maletgs. Quest pass decisiv è lura reussì l’onn 1872 al fotograf englais Eadweard Muybridge, che ha realisà l’enconuschenta seria da fotografias d’in chaval galoppant. Il Franzos Louis Le Prince ha silsuenter sviluppà ina camera speziala e realisà l’onn 1888 ina sequenza da maletgs ch’ins po numnar or da vista dad oz in film per propi. L’onn 1891 ha William K. L. Dickson alura sviluppà en il manaschi da Thomas Edison il cinetograf ed il cinetoscop. Questas apparaturas mainan in bindel da celluloid davant in objectiv e furman uschia la basa per registrar e reproducir la rolla da film classica.
Sin basa da questas premissas tecnicas èn sa sviluppads a l’entschatta dal 20avel tschientaner il film dramatic ed il kino, cun stars e starlets ed emprims success europeics ed americans ils onns 1910/20. In ulteriur pass decisiv marchescha la midada dal film mit al film cun pleds vers ils onns 1927/28.
Isérables è ina vischnanca politica svizra che appartegna al district Martigny en la part francofona dal chantun Vallais.
Jachiam Bifrun (* 8 d'avrigl 1506 a Samedan, † 13 da december 1572 a Samedan) è stà in reformatur rumantsch.
El è il figl da Gian Bifrun ed Ursina Tütschett. L'onn 1518 va el gia a scola giu Turitg, nua ch'el vegn baud en contact cun Huldrych Zwingli e sia refurma. Cun 16 onns accepta el la confessiun evangelica. Da Turitg sa renda il giuven student a Paris per studegiar durant sis semesters il dretg. Suenter trais onns turna el tar ils ses, da quel temp domiciliads a Tiraun. Silsuenter fa el il giurist e notar a Samedan. L'onn 1531 marida el Maria Andreolo. El daventa ils proxims decennis pliras giadas mastral da l'Engiadin'ota, derschader, delegà a la Dieta e cussegliader da la Lia da la Chasa da Dieu.
Jachiam Bifrun ha translatà l'emprim cudesch rumantsch en putèr, numnadamain il L'g Nuof Sainc Testamaint dal 1560. Quist cudesch n'è dentant bitg vegnì translatà dad el sulettamain tenor la bibla tudestga, mobein era tenor la bibla taliana e franzosa. El sez è persvadì da quella translaziun rumantscha. El sa defenda encunter criticas davart il basegn da quella translaziun rumantscha.

Ovras
Fuorma (Poschiavo 1552)
L’g Nuof Sainc Testamaint da nos Signer IESV CHRISTI. Prais our delg Lation & d’oters launguaux & huossa da noef mis in Arumaunsch, três IACHiam Bifrun d’Agnedina. Schquischo ilg an MDLX Biblia rhaetica (1560 probabel a Basilea)
Una cuorta & critiana forma da intraguidar la giuventüna & par lg prüm co e s’cognuoscha Deus & se d’vess. Alhura una declaratiun da la chredinscha Poschiavo (1560)

Colliaziuns
Bifrun, Jachiam en il Lexicon istoric retic

Funtaunas
Deplazes, G, FUNTAUNAS 1, tom 1, Lia Rumantscha, Cuira, 1987, 77-80.
Jacob es üna figüra i'l Vegl Testamaint respectivmaing illa Tora güdeva ed insembel cun sieu non Abraham e sieu bap Isaac ün dals trais patriarcs dal pövel Israel.

Vita
Jacob vivaiva tenor il raquint biblic var i'l 18evel tschientiner aunz la naschentscha da Gesu Crist scu il figl dad Isaac e Rebecca.

La descendeza da Jacob
El vaiva dudesch figls, our dals quels las dudesch schlattas d'Israel as sviluppaivan.
Ils figls d'eiran:

cun sia muglier Lea:
Ruben, il prümgenieu
Schimun
Levi
Juda
Issachar
Sebulon
cun sia muglier Rahel:
Gisep
Benjamin, il pü giuven
cun Bilha, la fantschella da Rahel:
Dan
Naftali
cun Silpa, la fantschella da Lea:
Gad
Ascher

Colliaziuns

Jacob i'l lexicon da baselgia biografic bibliografic